共和，又譯公和、公治、民主，政體名也。國從共和之制，則謂之共和國、民國、公治之國、民主國。旨在天下為公。《法意》有云：「公治者，國中無上主權，主於全體或一部分之國民者也。」其制有二，曰庶建（言民主共和），曰賢政（言貴族共和）。庶建乃真民主，以通國全體之民，操其無上主權者也。賢政者，以一部分之國民，操其無上主權者也。如是等共和，名同而實異有之，如瑞士則有元首七人，美利堅則合眾為一，而共產諸國，名人民共和者，教從馬列而已（言人民、與仇讎對待）。